Die staat is eintlik lankal gekaap | Netwerk24
Die staat is eintlik lankal gekaap
Deur Gert, Worcester 30 Junie 2018 00:01
Staatskaping word voor die deur van die Guptas gelê. Almal skree dat hulle en hul meelopers vervolg moet word.
Ek het egter nuus vir diegene. Die staat is lankal gekaap – deur vakbonde. Die vakbonde maak en breek soos hulle wil, hits werkers aan om te staak en reël optogte wat tot algehele wetteloosheid lei.
Geld is mag en dit is die rede waarom vakbonde enige staking vir 'n onbepaalde tyd aan die lewe kan hou. Laat hulle hul finansiële posisies bekend maak! Ek glo dat hulle oor enorme fondse beskik.
Pres. Ramaphosa, verbied alle vakbonde en stakings en optogte en red asseblief hierdie land. Moenie hierdie wetteloosheid duld net om stemme te werf nie.